3. ลักษณะการประกอบธุรกิจ

3.1 ภาพรวมการประกอบธุรกิจ

บริษัท ซีพี ออลล์ จำกัด (มหาชน) ก่อตั้งขึ้นเมื่อปี 2531 โดยบริษัทในเครือเจริญโภคภัณฑ์
เพื่อให้เป็นบริษัทของคนไทยที่ประกอบธุรกิจหลักด้านค้าปลีกประเภทร้านค้าสะดวกซื้อในประเทศไทยภายใต้เครื่องหมายการค้า
“7-Eleven” โดยบริษัทได้รับสิทธิการใช้เครื่องหมายการค้าดังกล่าวจาก 7-Eleven, Inc.
สหรัฐอเมริกา และได้เปิดร้านสาขาแรกที่ซอยพัฒน์พงษ์ เมื่อปี 2532

ณ สิ้นปี 2555 บริษัทมีร้าน 7-Eleven ทั่วประเทศรวม 6,822 สาขา โดยเป็นร้านในกรุงเทพฯ
และปริมณฑล 3,177 สาขา (คิดเป็นร้อยละ 47) เป็นร้านในต่างจังหวัด 3,645 สาขา
(คิดเป็นร้อยละ 53) เมื่อแบ่งตามประเภทของร้านพบว่า มีร้านสาขาบริษัท 2,984 สาขา
(คิดเป็นร้อยละ 44) ส่วนที่เหลือเป็นร้านแฟรนไชส์ 3,320 สาขา (คิดเป็นร้อยละ 48)
และร้านค้าที่ได้รับสิทธิช่วงอาณาเขต 518 สาขา (คิดเป็นร้อยละ 8) ปัจจุบันมีลูกค้าเข้าร้าน
7-Eleven เฉลี่ยวันละ 8.3 ล้านคน

ทั้งนี้ในปี 2555 บริษัทได้ขยายสาขาร้าน 7-Eleven อย่างต่อเนื่องรวม 546 สาขา
ทั้งในรูปแบบของร้านในทำเลปกติ และร้านในสถานีบริการน้ำมันของบริษัท ปตท. จำกัด (มหาชน)
เพื่อให้ครอบคลุมพื้นที่ของลูกค้ากลุ่มเป้าหมายทั้งในกรุงเทพฯ และต่างจังหวัด โดย ณ สิ้นปี 2555
บริษัทมีร้านในทำเลปกติ 5,842 สาขา (คิดเป็นร้อยละ 86) และร้านในสถานีบริการน้ำมัน ปตท.
980 สาขา (คิดเป็นร้อยละ 14)

นอกจากนั้น
บริษัทได้ขยายการลงทุนไปในธุรกิจที่ช่วยสนับสนุนธุรกิจร้านค้าสะดวกซื้อในประเทศไทยอย่างต่อเนื่อง
ดังต่อไปนี้

-   บริษัท เคาน์เตอร์เซอร์วิส จำกัด (CS)
    เพื่อประกอบธุรกิจเป็นตัวแทนรับชำระเงินค่าสินค้าและบริการ

-   บริษัท ซี.พี. ค้าปลีกและการตลาด จำกัด (CPRAM)
    เพื่อประกอบธุรกิจผลิตและจำหน่ายอาหารแช่แข็งและเบเกอรี่

-   บริษัท ซีพี รีเทลลิงค์ จำกัด (CPR) เพื่อประกอบธุรกิจการจำหน่ายและซ่อมแซมอุปกรณ์ค้าปลีก

-   บริษัท ไทยสมาร์ทคาร์ด จำกัด (TSC) (ลงทุนร่วมกับพันธมิตรทางธุรกิจ)
    เพื่อให้บริการชำระค่าสินค้าและบริการผ่านบัตรเติมเงินอิเล็กทรอนิกส์ (Smart Purse)

-   บริษัท โกซอฟท์ (ประเทศไทย) จำกัด (GOSOFT)
    เพื่อให้บริการออกแบบและพัฒนาระบบงานด้านสารสนเทศ

-   บริษัท เอ็ม เอ เอ็ม ฮาร์ท จำกัด (MAM)
    เพื่อให้บริการปรึกษาวางแผนกิจกรรมทางการตลาด

-   บริษัท ไดนามิค แมนเนจเม้นท์ จำกัด (DM)
    เพื่อให้บริการบริหารงานกิจการขนส่งสินค้าและกระจายสินค้า

-   บริษัท ศึกษาภิวัฒน์ จำกัด (SPW) เพื่อให้บริการด้านการศึกษา อันได้แก่
    วิทยาลัยเทคโนโลยีปัญญาภิวัฒน์ ซึ่งเปิดสอนในระดับอาชีวศึกษา
    และสถาบันการจัดการปัญญาภิวัฒน์สำหรับหลักสูตรระดับปริญญาตรี 5 สาขา ได้แก่ บริหารธุรกิจ
    วิศวกรรมศาสตร์และเทคโนโลยี ศิลปศาสตร์ วิทยาการจัดการ และนิเทศศาสตร์
    และระดับปริญญาโท 1 สาขา คือ บริหารธุรกิจ

-   บริษัท ปัญญธารา จำกัด (PTR) เพื่อประกอบกิจการการจัดฝึกอบรม
    และการจัดสัมมนาทางวิชาการ

-   บริษัท ออลล์ เทรนนิ่ง จำกัด (ATN) เพื่อประกอบกิจการการจัดฝึกอบรม
    และการจัดสัมมนาทางวิชาการเฉพาะพนักงานของบริษัทในเครือ

นอกจากนี้ บริษัทยังมีการขยายช่องทางธุรกิจภายใต้การบริหารจัดการของบริษัท อาทิ

-   ธุรกิจ 7-Catalog Order เพื่อเป็นการขยายช่องทางธุรกิจด้านการสั่งซื้อสินค้าผ่านทาง
    ”วารสารแคตตาล็อก”

-   ธุรกิจ บุ๊คสไมล์ (Book Smile) เพื่อเป็นช่องทางในการจำหน่ายหนังสือและวารสาร

-   ธุรกิจ เอ็กซ์ต้า (eXta)
    โดยเป็นร้านสุขภาพและความงามดำเนินธุรกิจจัดจำหน่ายสินค้าประเภทยาและเวชภัณฑ์
    สินค้าสุขภาพ และเครื่องสำอาง

-   ธุรกิจ คัดสรร (Kudsan) เพื่อเป็นช่องทางจำหน่ายสินค้าที่คัดสรรพิเศษทั้งกาแฟ และเบเกอรี่

3.2 โครงสร้างการถือหุ้นของกลุ่มบริษัท ซีพี ออลล์ จำกัด (มหาชน)

ณ วันที่ 31 ธันวาคม 2555

บริษัทได้จดทะเบียนแปรสภาพเป็นบริษัทมหาชนจำกัด เลขทะเบียน 0107542000011 เมื่อวันที่
12 มีนาคม 2542 โดย ณ วันที่ 28 ธันวาคม 2555
บริษัทมีกลุ่มบริษัทในเครือเจริญโภคภัณฑ์ถือหุ้นอยู่ร้อยละ 42.91 ของทุนจดทะเบียนที่เรียกชำระแล้ว

[][][][][][][][][][]ณ วันที่ 31 ธันวาคม 2555
บริษัทมีแผนภาพโครงสร้างการถือหุ้นของกลุ่มบริษัท ดังนี้

 

3.3 โครงสร้างรายได้

รายได้ส่วนใหญ่ของบริษัทมาจากรายได้จากการขายสุทธิและรายได้การให้บริการ
ซึ่งสามารถแบ่งตามกลุ่มธุรกิจได้เป็น 3 กลุ่ม ดังต่อไปนี้ (โปรดดูรายละเอียดเพิ่มเติมในข้อ 11
ฐานะการเงินและผลการดำเนินงาน)

+--------------------+-------+-------+---+-------+-------+---+-------+-------+
| กลุ่มธุรกิจ            | 2553* |       |   | 2554* |       |   | 2555* |       |
+--------------------+-------+-------+---+-------+-------+---+-------+-------+
|                    | ล     | ร้อยละ | ล |       | ร้อยละ | ล |       | ร้อยละ |
|                    | ้านบาท |       | ้า |       |       | ้า |       |       |
|                    |       |       | น |       |       | น |       |       |
|                    |       |       | บ |       |       | บ |       |       |
|                    |       |       | า |       |       | า |       |       |
|                    |       |       | ท |       |       | ท |       |       |
+--------------------+-------+-------+---+-------+-------+---+-------+-------+
| ร้านค้าสะดวกซื้อ       | 13    | 91    | 1 |       | 92    | 1 |       | 92    |
| (7-Eleven)         | 1,656 |       | 5 |       |       | 8 |       |       |
|                    |       |       | 2 |       |       | 4 |       |       |
|                    |       |       | , |       |       | , |       |       |
|                    |       |       | 0 |       |       | 7 |       |       |
|                    |       |       | 7 |       |       | 9 |       |       |
|                    |       |       | 3 |       |       | 9 |       |       |
+--------------------+-------+-------+---+-------+-------+---+-------+-------+
| ธุรกิจอื่นๆ^(/1)       | 1     | 9     | 1 |       | 8     | 1 |       | 8     |
|                    | 2,266 |       | 3 |       |       | 6 |       |       |
|                    |       |       | , |       |       | , |       |       |
|                    |       |       | 1 |       |       | 8 |       |       |
|                    |       |       | 0 |       |       | 1 |       |       |
|                    |       |       | 6 |       |       | 2 |       |       |
+--------------------+-------+-------+---+-------+-------+---+-------+-------+
| รวมรา              | 14    | 100   | 1 |       | 100   | 2 |       | 100   |
| ยได้จากการขายสุทธิและ | 3,922 |       | 6 |       |       | 0 |       |       |
| รายได้จากการให้บริการ |       |       | 5 |       |       | 1 |       |       |
|                    |       |       | , |       |       | , |       |       |
|                    |       |       | 1 |       |       | 6 |       |       |
|                    |       |       | 7 |       |       | 1 |       |       |
|                    |       |       | 9 |       |       | 1 |       |       |
+--------------------+-------+-------+---+-------+-------+---+-------+-------+

* ข้อมูลก่อนหักรายการระหว่างกัน

^(/1) ประกอบด้วยธุรกิจผลิตและจำหน่ายอาหารแช่แข็งและเบเกอรี่ของ CPRAM
ธุรกิจเป็นตัวแทนรับชำระค่าสินค้าและบริการของ CS
และธุรกิจจำหน่ายและซ่อมแซมอุปกรณ์ค้าปลีกของ CPR และรายได้จากบริษัทย่อยอื่นๆ

3.4 เป้าหมายการดำเนินธุรกิจ

บริษัทมีเป้าหมายที่จะเป็นผู้นำในธุรกิจร้านค้าสะดวกซื้อในประเทศไทยที่สามารถตอบสนองความต้องการของลูกค้าที่เปลี่ยนแปลงตลอดเวลา
โดยเน้นจุดเด่นของการนำเสนอ “ความสะดวก” ให้กับลูกค้าสำหรับการซื้อสินค้าและใช้บริการต่างๆ
และการมุ่งสู่ร้านอิ่มสะดวก (Convenience Food Store) ด้วยทำเลร้าน 7-Eleven
ที่กระจายครอบคลุมพื้นที่กว้างขวางและส่วนใหญ่จะเปิดให้บริการตลอด 24 ชั่วโมง ทั้งนี้
บริษัทมีแผนที่จะเปิดร้าน 7-Eleven ในปี 2556 ประมาณ 500-550 สาขา
และมีเป้าหมายที่จะขยายให้ครบ 10,000 สาขา ในอีก 5-6 ปีข้างหน้า
โดยจะเน้นเพิ่มสัดส่วนการขยายร้าน 7-Eleven ในรูปแบบร้านค้าแฟรนไชส์มากยิ่งขึ้น
บริษัทมีแผนการขยายสาขาโดยให้ความสำคัญในการวางตำแหน่งร้าน 7-Eleven
ให้ตอบสนองความต้องการของลูกค้าในแต่ละทำเลที่ตั้ง อาทิ ที่พักอาศัย ตลาด สถานศึกษา
สำนักงาน โรงพยาบาล สถานีบริการน้ำมัน โรงงาน สถานที่ท่องเที่ยว สถานบันเทิง และจุดต่อรถ
รวมทั้งมีการเพิ่มรูปแบบสาขาให้มีความหลากหลายมากขึ้น ประกอบด้วย
ร้านที่ตั้งอยู่ในอาคารพาณิชย์แบบ 1-3 คูหา ร้านแบบบูธในบริเวณที่มีพื้นที่จำกัด และร้านตั้งอิสระ
(Standalone) ที่มีพื้นที่จอดรถหน้าร้าน ครอบคลุมพื้นที่ทั้งในเขตกรุงเทพฯ ปริมณฑล
และต่างจังหวัด บริษัทมีความพยายามอย่างต่อเนื่องในการคัดสรรสินค้าใหม่ๆ
เพื่อสร้างความแตกต่างของสินค้า อาทิ
การวางแผนพัฒนาสินค้าร่วมกับผู้ผลิตให้ตรงตามความต้องการของผู้บริโภค มีคุณภาพ ปลอดภัย
รวมถึงการเพิ่มสัดส่วนของการขายสินค้าบริโภคให้มากขึ้นโดยเฉพาะอย่างยิ่งในส่วนของอาหารสำเร็จรูปพร้อมทาน
เพื่อเพิ่มจำนวนลูกค้าที่เข้าร้านต่อวันและความถี่ในการซื้อสินค้าที่ 7-Eleven
ตลอดจนอัตรากำไรที่สูงขึ้น
ทั้งนี้บริษัทยังมีแผนการขยายศูนย์กระจายส่วนภูมิภาคเพื่อรองรับการขยายสาขาในอนาคต
ขณะเดียวกันก็เริ่มมีการพัฒนานำนวัตกรรมและเทคโนโลยีใหม่ๆ
ที่สอดคล้องกับพฤติกรรมของกลุ่มลูกค้าสมัยใหม่มาใช้อำนวยความสะดวกในการเข้าถึงสินค้าและบริการมากขึ้น
เช่น อินเตอร์เน็ต โทรศัพท์มือถือ และ เครือข่ายสังคมออนไลน์ (Social Network) เป็นต้น